Pri la komunumo
---------------

**Ersigen** estis ĝis la 31-a de decembro 2009 komunumo de la distrikto Burgdorf kaj ek de la 1-a de januaro 2010 komunumo de la administra distrikto Emme-Valo en Kantono Berno, Svislando. Ĝi havis 1576 loĝantojn je la 31-a de decembro 2010.

Geografio
---------

La komunumo Ersigen situas en Svisa Mezlando en la suba Emme-Valo sur la flotebenaĵo de Emme proksimume 3 kilometrojn okcidente de Emme. La teritorion de la komunumo senakvigas la rivero Oesch, kiu sur la teritorio de la komunumo turniĝas norden kaj tiel fluas paralele al Emme anstataŭ alflui al ĝi. La komunumo Ersigen konsistas el la kvartaloj Oberdorf, Unterdorf, Im Holz kaj Loberg kaj la vilaĝo Rudswil. Krome al la komunumo apartenas pluraj izolitaj bienoj. La plej alta punkto de la komunumo situas sur alteco de 618 m s.m. sur *Allmänd*.

La teritorio de la komunumo etendiĝas sur areo de 8,70 km², de kiuj 31,0% estas kovritaj de arbaro, 58,6% servas por agrikulturo kaj 9,5% por setlado.

Najbaraj komunumoj
------------------

La komunumo Ersigen limas en nordoriento al Oberösch, en oriento al Rumendingen, en sudoriento, sudo kaj sudokcidento al Kirchberg, kaj en nordokcidento al Utzenstorf.

Trafiko
-------

Tra Ersigen pasas la grava kantona ĉefvojo n-ro 1 de Zuriko al Berno. Laŭlonge de la nordokcidenta komunumlimo kondukas la svisa aŭtovojo A1, kies plej proksima alveturejo situas duonan kilometron okcidente de la komunumo en Kirchberg. Per buslinion de Koppigen al Burgdorf la komunumo estas konektita al la publika transportreto.

Historio
--------

La unua dokumenta mencio de Ersigen datiĝas el la jaro 1112 kiel *Ergisingen*. Sur la teritorio de la komunumo estis trovitaj diversaj objektoj, kiuj verŝajne datiĝas el la neolitiko. En la Allmänd-arbaro ekzistas tombejmonteto el la Hallstatt-epoko kaj en *Murrain* restaĵoj de romia bieno. Dum mezepoko bienposedantoj en Ersigen estis la burgdorfaj civitanoj Senjoroj de Ersigen, kiuj menciiĝis en la jaro 1112 ĝis 1418, kaj la Monaĥejo Fraubrunnen. Post pluraj posedantoj-ŝanĝoj Ersigen en la jaro 1367 estis vendita de la Senjoroj de Sumiswald al *Petro de Thorberg*, kiu transdonis la malaltan jurisdikcion al sia kartuziana *Monaĥejo Thorberg*. La supera jurisdikcio per verdikto de 1473 estis atribuita al la Voktejo Wangen. Post la reformacio en la jaro 1528 la kartuziana Monaĥejo Thorberg fariĝis sidejo de berna vokto, al kiu ankaŭ estis submetita Ersigen. Post la fino de la Helveta Respubliko Ersigen estis atribuita al la distrikto Burgdorf. Per la dissolvo de la distrikto Burgdorf la 1-an de januaro 2010 Ersigen estis integrita al la administra distrikto Emme-Valo.

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
2. ↑  Fonto: *Anne-Marie Dubler*: *Ersigen* en *Historia Leksikono de Svislando* (2004-11-01)

Eksteraj ligiloj
----------------

* Kategorio Ersigen en la Vikimedia Komunejo (Multrimedaj datumoj)

* Oficiala retejo de la komunumo Ersigen

* **Vidu ankaŭ en la Vikimedia Komunejo la kategorion Ersigen** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la administra distrikto Emme-Valo |
| --- |
| Aefligen • Affoltern en Emme-Valo • Alchenstorf • Bätterkinden • Burgdorf • Dürrenroth • Eggiwil • Ersigen • Hasle ĉe Burgdorf • Heimiswil • Hellsau • Hindelbank • Höchstetten • Kernenried • Kirchberg • Koppigen • Krauchthal • Langnau en Emme-Valo • Lauperswil • Lützelflüh • Lyssach • Mötschwil • Niederösch • Oberburg • Oberösch • Röthenbach en Emme-Valo • Rüderswil • Rüdtligen-Alchenflüh • Rüegsau • Rumendingen • Rüti ĉe Lyssach • Schangnau • Signau • Sumiswald • Trachselwald • Trub • Trubschachen • Utzenstorf • Wiler ĉe Utzenstorf • Willadingen • Wynigen • Zielebach |  |

 |

|  |  |  |  |
| --- | --- | --- | --- |
| 

| v • d • rKomunumoj de la iama distrikto Burgdorf ĝis 2009 |
| --- |
| Aefligen • Alchenstorf • Bäriswil • **Burgdorf** • Ersigen • Hasle • Heimiswil • Hellsau • Hindelbank • Höchstetten • Kernenried • Kirchberg • Koppigen • Krauchthal • Lyssach • Mötschwil • Niederösch • Oberburg • Oberösch • Rüdtligen-Alchenflüh • Rumendingen • Rüti ĉe Lyssach • Willadingen • Wynigen |  |

 |